BBIK บวกแรง 6% ลุ้นกำไร Q2 นิวไฮต่อ ทั้งปีโต 65% ทะลุ 110 ลบ. แนะซื้อเป้า 94 บ.
BBIK บวกแรง 6% ลุ้นกำไร Q2 นิวไฮต่อ ทั้งปีโต 65% ทะลุ 110 ลบ. แนะซื้อเป้า 94 บ. โดย ณ เวลา 10:56 น. อยู่ที่ระดับ 67.00 บาท เพิ่มขึ้น 3.75 บาท
BBIK บวกแรง 6% ลุ้นกำไร Q2 นิวไฮต่อ ทั้งปีโต 65% ทะลุ 110 ลบ. แนะซื้อเป้า 94 บ. โดย ณ เวลา 10:56 น. อยู่ที่ระดับ 67.00 บาท เพิ่มขึ้น 3.75 บาท
23 พ.ค. 2565

ผู้สื่อข่าวรายงานว่าวันนี้ (23พ.ค.2565) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ณ เวลา 10:56 น. อยู่ที่ระดับ 67.00 บาท เพิ่มขึ้น 3.75 บาท หรือ 5.93% โดยทำจุดสูงสุดที่ 67 บาท และทำจุดต่ำสุดที่ 63.75 บาท ด้วยมูลค่าการซื้อขาย 64.40 ล้านบาท

บล.โนมูระ พัฒนสิน ระบุในบทวิเคราะห์(18 พ.ค.2565) ว่า BBIK มีมุมมองบวกต่อการประชุมนักวิเคราะห์และต่อแนวโน้มธุรกิจ จาก 1) Backlog (แบ็กล็อก)  ณ สิ้นไตรมาส 1/2565 ยังทำ New high ต่อเนื่องมาที่ 459 ลบ. และ Secured รายได้ปีนี้แล้ว 80-90% และยังเพิ่มขึ้นอีกในเดือน เม.ย.65 สะท้อนความต้องการที่แข็งแกร่งของงานด้าน Digital transformation ที่กำลังเป็นที่ต้องการอย่างมากในตลาด
โดยเบื้องต้นประเมินกำไรไตรมาส 2/2565 ทำ  new high ต่อเนื่องที่ 29 ลบ. (โต 64% เทียบช่วงเดียวกันของปีก่อน, โต3% เทียบไตรมาสก่อนหน้า) และคาดกำไรปี 2565 ที่ 110 ลบ. (โต 65% เทียบช่วงเดียวกันของปีก่อน) จากรายได้ที่เติบโตสูงตาม backlog ที่เพิ่มขึ้นอย่างต่อเนื่อง (ล่าสุด backlog สูงถึง 459 ลบ. ซึ่งคาดจะรับรู้ช่วงที่เหลือของปีกว่า 247 ลบ. จะ secure รายได้ 80-90% ของประมาณการปี 2565 ของเรา)
อีกทั้งประเมินกำไรปี 2565-2567 โตสูงต่อเนื่องเฉลี่ย 49% ต่อปี ตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงการเติบโตเพิ่มเติมจากบริษัทออร์บิท ดิจิทัล ที่คาดจะเติบแบบก้าวกระโดด
โดยคงคำแนะนำ “ซื้อ”มูลค่าพื้นฐานปี 2565 ที่ 94  บาท โดยคาดกำไรเติบโตได้ในระดับ 49% ต่อปีในช่วง 3 ปีข้างหน้า ( ปี 65-67) ซึ่งสูงกว่าค่าเฉลี่ยธุรกิจ tech consult ในต่างประเทศและในประเทศที่ 21% กว่าเท่าตัว โดยแม้ ปัจจุบันราคาหุ้น BBIK ซื้อขายบน PER22F สูงราว 55 เท่า แต่มองว่าหุ้นสมควรซื้อในระดับพรีเมียมเนื่องจากบริษัทเพิ่งอยู่ในช่วงเริ่มต้นของ การเติบโต และมีศักยภาพในการเติบโตได้อีกมาก อีกทั้งมองว่าระดับราคาที่ 60 บาท ที่กองทุนต่างชาติซื้อ big lot 4.8% ยังคงเป็นฐานราคาเชิง จิตวิทยารอบใหม่